
Sura Al-Ihlas (Kul huve-llahu ehad…) je ekvivalentna trećini Kur’ana po vrijednosti (nagradi), a ne po kvantitetu (količini). Sa kojeg aspekta je ona ekvivalentna trećini Kur’ana?


* 
* 
* 
* 
* 
* 
* 

 
Sa kojeg aspekta je sura Al ihlas ekvivalentna trećini Kur’ana?

Poznati komentator Kur’ana El-Kurtubi je u svome tefsiru pojasnio šta to znači kada se kaže da je sura Al-Ihlas ekvivalentna trećini Kur’ana, pa kaže da je ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** objavljen kao tri cjeline:  

1- jedna trećina Kur’ana u sebi sadrži šerijatske propise,  

2- druga trećina sadrži obećanja dobrima i prijetnje onima koji to nisu,  

3- i treća trećina sadrži Allahova, dž. š., imena i svojstva.


A sura Al-Ihlas u sebi sadrži posljednju trećinu, tj. suštinu jedne cjeline ili trećine Kur’ana koja u sebi sadrži Allahova imena i svojstva, te je s tog aspekta ona ekvivalentna jednoj njegovoj trećini.


Iz fetvi i predavanja šejha Muhammeda ibn Saliha el-Usejmina


